Лешак Шарэпка: Польшча ў дадзеным выпадку знаходзіцца ў асаблівым становішчы — мы суседзі. І сусед заўсёды павінен цікавіцца тым, што адбываецца ў суседа, — каб не было тут непрыемных сюрпрызаў. Мы сустракаемся з людзьмі, якія з’яўляюцца часткай беларускай грамадзянскай супольнасці. Ну а хто гаварыў пра выбары? Напэўна, вашы казалі пра тое, што прэзідэнцкія выбары для іх — самыя важныя, а мы слухалі. Нічога тут такога няма, для мяне гэта нармальная з’ява. Мы б хацелі сустракацца і з прадстаўнікамі ўлады — для нас гэта таксама партнёр. Але ўмовы ЕС агульнавядомыя, і тут складана нешта змяніць.